எண்குணத்தான்

எண்குணத்தான் என்பது திருக்குறளில் கடவுள்வாழ்த்து என்ற அதிகாரத்தில் 9ஆம் குறளாகிய 

"கோளில் பொறியின் குணமிலவே எண்குணத்தான் தாளை வணங்காத் தலை"  (திருக்குறள்: கடவுள்வாழ்த்து:9) 

என்பதில் வழங்கும் ஒரு தொடர். அந்தச் சொற்கு எண்குணம் என்னும் எட்டுக்குணத்தொகுதியினை உடையவன் என்று  பெரும்பாலான பண்டை உரையாசிரியர்கள் உரைகூறுகின்றனர். அந்த உரையாசிரியர்கள் அந்த எட்டுக்குணங்களை இந்தியத் துணைக்கண்டத்தில் வழங்கும் மரபான குணங்களை மேற்கோள் காட்டி விளக்குகின்றனர்.  

உரையாசிரியர்கள் உரை

மணக்குடவர் – எட்டுக் குணத்தினை உடையவன்
பரிதியார் – அனந்த ஞானம், அனந்த வீரியம், அனந்த குணம், அனந்த தெரிசனம், நாமம் இன்மை, கோத்திரம் இன்மை, அவா இன்மை, அழியா இயல்பு – என்னும் எட்டுக் குணம்.
காலிங்கர் – எண்ணப்பட்ட குணங்களை உடைய இறைவன்
பரிமேலழகர் – (3 வகையான 8 பிரிவுகளைக் காட்டுகிறார்)
(1)சைவ ஆகமத்தில் கூறப்பட்ட எண்வகைப்பட்ட குணங்கள் - தன்வயத்தன் ஆதல், தூய உடம்பினன் ஆதல், இயற்கை உணர்வினன் ஆதல், முற்றும் உணர்தல், இயல்பாகவே பாசங்களின் நீங்குதல், பேர்-அருள் உடைமை, முடிவில் ஆற்றல் உடைமை, வரம்பு இல் இன்பம் உடைமை என்பன.
(2) அணிமா முதலாக உடையன எட்டை எண்குணம் என்பர்
(3) கடையில்லா அறிவை முதலாக உடையன என்பர்
புலவர் குழந்தை – எளிமையாகிய குணம் உடையவன் எண்பொருளவாகச் செலச்சொல்லித் தான் பிறர் வாய் நுண்பொருள் காண்பது அறிவு – என்னும் திருக்குறளில் ‘எண்’ என்னும் அடைமொழி எளிமை என்னும் பொருளில் கையாளப்பட்டுள்ளதை இங்கு எண்ணவேண்டும்.
பகுத்தறிவாளர் சிலர் திருக்குறள் வழியே கூறும் 8 குணம்
ஆதிபகவாக முதன்மை பெறுதல்
 வாலறிவாக முயலுதல் மலர்தலின் ஊடே ஏகல்
 விருப்புவெறுப்பு இன்மை வினையின்மை
 பொறிகளுக்குப் புலப்படாமை தனக்கு உவமை இல்லாமை
 அறவாழியாய்த் திகழ்தல்

காண்க
 இறைவன், வள்ளுவர் பார்வை   
இறைவன், அகப்பார்வை | ஆதிபகவன் | வாலறிவன் | மலர்மிசை ஏகினான் | வேண்டுதல் வேண்டாமை இலான் | பொறிவாயில் ஐந்து அவித்தான் | தனக்கு உவமை இல்லாதான் | அறவாழி அந்தணன் | எண்குணத்தான் | இறை வணக்கம் | நீத்தார் | தெய்வம் | ஊழ்